section_heading: Glazba i tekstovi
paragraph_text: Skladbe, koje su uglavnom nastale tijekom turneje, mračnije su od pjesama na Faceliftu. "Na tom smo se albumu dosta preispitivali. Mnogo je intenzivnih osjećaja." Cantrell je izjavio: "Glazbom se borimo protiv svakodnevnih problema. Kad sviramo, očistimo se od sveg otrova koji se nakupi tijekom dana." Glavna tema tekstova bila je zloupotreba droga. Tri skladbe ("Sickman", "Junkhead" i "God Smack") pogotovo aludiraju na konzumiranje heroina i njegove naknadne učinke.